OzLabs/hebrew-wiki-articles huggingface dataset:
ראש ה-CIA

ראש סוכנות הביון המרכזית (באנגלית: Director of the Central Intelligence Agency או בקיצור D/CIA) הוא העומד בראשה של סוכנות הביון המרכזית, שהיא חוד החנית של קהילת המודיעין האמריקאית. החל מפברואר 2017 ראש ה-CIA מחזיק במושב חבר בקבינט של ארצות הברית. מינוי של ראש ה-CIA דורש אישור ברוב קולות בסנאט האמריקאי, בנוסף לכך גם מנהל הארגון וגם סגנו ממונים ישירות על ידי הנשיא.

== היסטוריה ==
תפקיד ראש ה-CIA נוצר בסוף 1946 על ידי הנשיא הדמוקרטי, הארי טרומן והוא נוצר זמן קצר לפני הקמת ה-CIA עצמו, שהוקם מתוקף החוק לביטחון לאומי שנחקק שנה לאחר מכן<ref></ref>, התפקיד והסוכנות נוצרו מאחר שעם סיומה של מלחמת העולם השנייה הוחלט לפרק את המשרד לשירותים אסטרטגיים ולחלק את סמכויותיו בין מחלקת המדינה ומחלקת המלחמה (שכיום הוחלפה גם היא במחלקה אחרת, מחלקת ההגנה)<ref></ref>. הנשיא טרומן הביא את חוסר היעילות של הסדר זה והחליט ליצור סוכנות מודיעין מרכזית<ref></ref>. עם השנים הפך ראש ה-CIA מבעל סמכויות לא ברורות ולעיתים אף מתחלפות לבעל סמכויות קבועות, שנקבעו על ידי מספר גורמים שהעיקרי בהם היה הקונגרס.

עד אפריל 2005, כשהוקם תפקיד ראש המודיעין הלאומי, כיהן ראש הסוכנות גם כראש המודיעין המרכזי (DCI) וכיועץ המודיעין הראשי של הנשיא.

== ראשי הסוכנות ==
{| class="wikitable" border="1" align="center" cellpadding="2" cellspacing="0" width="100%"
|+
!מספר
!שם
!תחילת כהונה
!סיום כהונה
!הערות
|-
|1
|אדמירל סידני סורס
|23 בינואר 1946
|10 ביוני 1946
|האדם הראשון בתפקיד זה
|-
|2
|גנרל הויט ונדנברג
|10 ביוני 1946
|1 במאי 1947
|
|-
|3
|אדמירל רוסקו הילנקוטר
|1 במאי 1947
|7 באוקטובר 1950
|
|-
|4
|גנרל וולטר בדל סמית'
|7 באוקטובר 1950
|9 בפברואר 1953
|
|-
|5
|אלן דאלס
|26 בפברואר 1953
|29 בנובמבר 1961
|
|-
|6
|ג'ון מקון
|29 בנובמבר 1961
|28 באפריל 1965
|
|-
|7
|ויליאם רייבורן
|28 באפריל 1965
|30 ביוני 1966
|
|-
|8
|ריצ'רד הלמס
|30 ביוני 1966
|2 בפברואר 1973
|
|-
|9
|ג'יימס סלזינג'ר
|2 בפברואר 1973
|2 ביולי 1973
|לימים מזכיר ההגנה ה-12
|-
|10
|ויליאם קולבי
|4 בספטמבר 1973
|30 בינואר 1976
|
|-
|11
|ג'ורג' הרברט ווקר בוש
|30 בינואר 1976
|20 בינואר 1977
|לימים נשיא ארצות הברית ה-41
|-
|12
|סטנספילד טרנר
|9 במרץ 1977
|20 בינואר 1981
|
|-
|13
|ויליאם קייסי
|28 בינואר 1981
|29 בינואר 1987
|נפטר במהלך כהונתו
|-
|14
|ויליאם ובסטר
|26 במאי 1987
|31 באוגוסט 1991
|
|-
|15
|רוברט גייטס
|6 בנובמבר 1991
|20 בינואר 1993
|לימים מזכיר ההגנה ה-22
|-
|16
|ג'יימס וולסי
|5 בפברואר 1993
|10 בינואר 1995
|
|-
|17
|ג'ון דויטש
|10 במאי 1995
|15 בדצמבר 1996
|
|-
|18
|ג'ורג' טנט
|11 ביולי 1997
|11 ביולי 2004
|
|-
|19
|ג'ון מקלולין
|11 ביולי 2004
|24 בספטמבר 2004
|
|-
|20
|פורטר גוס
|24 בספטמבר 2004
|5 במאי 2006
|
|-
|21
|גנרל מייקל היידן
|30 במאי 2006
|12 בפברואר 2009
|
|-
|22
|ליאון פאנטה
|12 בפברואר 2009
|1 ביולי 2011
|לימים מזכיר ההגנה ה-23
|-
|23
|דייוויד פטראוס
|1 ביולי 2011
|9 בנובמבר 2012
|
|-
|24
|ג'ון ברנן
|8 במרץ 2013
|20 בינואר 2017
|
|-
|25
|מייק פומפאו
|23 בינואר 2017
|26 באפריל 2018
|לימים מזכיר המדינה ה-70
|-
|26
|ג'ינה הספל
|21 במאי 2018 (בפועל מ-26 באפריל)
|20 בינואר 2021
|האישה הראשונה בתפקיד זה
|-
|–
|דייוויד ס. כהן (בפועל)
|20 בינואר 2021
|19 במרץ 2021
|
|-
|27
|ויליאם ברנס
|19 במרץ 2021
|מכהן
|
|}

==הערות שוליים==

*
קטגוריה:ערכים שבהם תבנית אתר רשמי אינה מתאימה להוספה אוטומטית
אסתר גהלין

אסתר גהלין לבית הנריקס (1892 – 1949) הייתה ציירת דנית-שוודית ממוצא יהודי שציירה בצבעי מים ושמן, טבע דומם, חללי פנים, דיוקנאות ונופים. משנת 1922, היא ובעלה האמן הוגו גהלין התיישבו בעיירה השוודית הלסינגבורג שם התכנסו לעיתים קרובות אמנים וסופרים מקומיים בביתם.<ref name="hs"></ref> בשנות ה-40 היא יצרה הדפסים על בדים בהשראת אמנות נוצרית קדומה.<ref name="skbl"></ref><ref name="weilbach"></ref>
ציור טבע דומם של גהלין "דג [[בקלה עם פרוסת לחם" (1931)]]

== ביוגרפיה ==
אסתר הנריקס נולדה ברובע פרדריקסברג בקופנהגן ב-24 במרץ 1892, הייתה בתם של מנהל מפעל מיכאל אמיל מרטין הנריקס וג'ולי כריסטיאן פולסן. בזכות ההצלחה של אביה בייצור מוצרים סרוגים, היא גודלה בבית יהודי אמיד ומעמד בינוני. הציירת מארי הנריקס הייתה קרובת משפחה שלה.

לאחר שלמדה בבית הספר הטכני בקופנהגן (KTS) משנת 1908, היא התקבלה לאקדמיה המלכותית הדנית לאמנויות יפות בשנת 1911, וסיימה את לימודיה בשנת 1915.

גהלין התחתנה עם הצייר השוודי הוגו גהלין (1889–1953) ביוני 1917. בשנת 1920 הם בילו שנה באיטליה בביקור בערים כמו אסיזי ורוונה בטיול לימודי. בשובם ערכו תערוכה משותפת בגלריית גומסון בסטוקהולם. בשנת 1922 הם התיישבו בהלסינגבורג, תחילה בראוס ומשנת 1925 בבית ברחוב סנט קלמנס, שהפך למקום מפגש חברתי של אמנים, סופרים ושחקנים מקומיים.

במשך שנים רבות ציירה גהלין בצבעי מים ושמנים, ויצרה דיוקנאות, טבע דומם ונופים, האחרונים בהשראת נופים מביתה המשקיפים על נמל העיר, בתיה וגינותיה. עבודותיה זכו לביקורות טובות בדרך כלל, במיוחד ציורי הטבע דומם שלה. הדבר נכון גם לגבי ההדפסים על בדים שיצרה מסוף שנות ה-30. יצירותיה של אסתר גהלין מוצגות במוזיאון הלאומי, במוזיאון האמנות של מאלמה, מוזיאון מודרנה, מוזיאון האמנות של מאלמה ובמוזיאונים של הלסינגבורג. לכבודה התקיימה רטרוספקטיבה במוזיאון לאמנות ויקינגסברג בהלסינגבורג בשנת 1952, לכבוד שישים להולדתה.

אסתר גהלין נפטרה ב-23 באוקטובר 1949 בהלסינגבורג שם היא קבורה בבית העלמין ראוס.

==קישורים חיצוניים==

== הערות שוליים ==

קטגוריה:אמניות יהודיות
קטגוריה:אמנים יהודים
קטגוריה:ציירות שוודיות
קטגוריה:ציירות דניות
קטגוריה:ציירות יהודיות דניות
קטגוריה:ציירים יהודים דנים
קטגוריה:יהודים דנים
קטגוריה:ילידות 1892
קטגוריה:נפטרות ב-1949
קטגוריה:שוודים שנפטרו ב-1949
מלך מרוקו

מלך מרוקו הוא ראש המדינה של ממלכת מרוקו, שלה משטר מונרכי חוקתי. מלך מרוקו ממנה את ראש הממשלה.

בשונה ממשטר נשיאותי טיפוסי, בו הנשיא הוא המנהיג הבכיר ביותר של הרשות המבצעת ונחשב לראש ממשלה וראש מדינה כאחד, ראש המדינה של מרוקו הוא המלך, שמחזיק בסמכות נרחבת ברשות המבצעת ובעל סמכות בלעדית על הצבא, הדת והרשות השופטת.<ref name="Karam"></ref>

המלך הראשון מהשושלת האידריסית היה אידריס בן עבדאללה שכיהן בתפקיד בין 789 ל-791. המלך הראשון מהשושלת העלאווית היה א-רשיד, סולטאן מרוקו שכיהן בתפקיד בין 1666 ל-1672.

המלך הנוכחי הוא מוחמד השישי, שמכהן מאז פטירת אביו חסן השני ב-1999.
==סמכויות==
מרוקו היא מונרכיה חוקתית וב-2011 אישר המלך חוקה חדשה, שהעבירה חלק מסמכויותיו לראש הממשלה ולפרלמנט.<ref>https://news.yahoo.com/s/ap/20110617/ap_on_re_mi_ea/ml_morocco_king</ref><ref></ref> למרות זאת, המלך הוא עדיין ראש המדינה, שממנה את הממשלה ואת העומד בראשה.
[[הארמון המלכותי של מרוקו, בבירה ברבאט]]
הון הממלכה ובו גם הונו האישי של המלך מוערך במיליארדי דולרים. המלך מחזיק במספר ארמונות רב, ומתגורר בעיקר בארמון המלכותי ברבאט. מלבד זאת מחזיק המלך ביאכטות, מכוניות פאר ויצירות אמנות רבות.

== מלכי מרוקו ==

{| class="wikitable"
|+
!שם
!תמונה
!תקופת חיים
!תחילת כהונה
!סוף כהונה
!הערות
!שושלת
|-
|מוחמד החמישי
|מרכז
|10 באוגוסט 1909 - 26 בפברואר 1961 (בגיל 51)
|14 באוגוסט 1957
|26 בפברואר 1961
|בן יוסוף
|השושלת העלווית
|-
|חסן השני
|מרכז
|9 ביולי 1929 - 23 ביולי 1999 (בגיל 70)
|26 בפברואר 1961
|23 ביולי 1999
|בן מוחמד החמישי
|השושלת העלווית
|-
|מוחמד השישי
|מרכז
|21 באוגוסט 1963
|23 ביולי 1999
|מכהן
|בן חסן השני
|השושלת העלווית
|}

==קישורים חיצוניים==

== הערות שוליים ==

*
קטגוריה:מרוקו: פוליטיקה
סטניסלבה דה קרלובסקה

סטניסלבה דה קרלובסקה ( פולנית: Stanisława de Karłowska ; 8 במאי 1876 – 9 בדצמבר 1952) הייתה אמנית ילידת פולין, שהייתה נשואה לצייר הבריטי רוברט בוואן מקבוצת קמדן טאון.<ref>Bevan, R.A., Robert Bevan 1865-1925. A memoir by his son. Studio Vista, London. 1965.</ref>

== חיים ועבודה ==
סטניסלבה דה קרלובסקה הייתה בתם של אלכסנדר דה קרלובסקי ופאולינה של טוכולקוב. משפחת אביה הייתה מהאצולה הפולנית (szlachta) והיו להם אחוזות גדולות ליד לוביץ', במרכז פולין. למשפחה הייתה היסטוריה ארוכה של פעילות פטריוטית, ואביה נלחם בקרבות שהיו בפולין נגד הכובשים. הוא גם ספג הפסד כספי ניכר בגלל החלק שהוא מילא במרד ינואר בשנת 1863.

סטניסלבה התאמנה כאמנית בקרקוב לפני שנרשמה לאקדמיה ז'וליאן בפריז, בשנת 1896. בקיץ שלאחר מכן נסעה לג'רסי לחתונה של סטודנטית לאמנות ג'נינה פלם לאריק פורבס-רוברטסון. כאן פגשה את האמן האנגלי רוברט בוואן, ובסוף אותה שנה הם נישאו בוורשה.<ref></ref>

הם התיישבו בסוייס קוטג', לונדון. היא הציגה במועדון האמנות הבינלאומי לנשים ובמועדון האמנות האנגלי החדש ושניהם הוציגו באגודת האמנים בשנת 1908. עם זאת, בהיותה אישה, היא לא הייתה זכאית לחברות בקבוצת פיצרוי או בקבוצת קמדן טאון.

קרלובסקה הייתה חברה מייסדת בקבוצת לונדון והציגה איתם לאורך כל חייה. עבודותיה שילבו סגנון מודרניסטי עם אלמנטים של אמנות עממית פולנית.

לסטניסלבה נולדו שני ילדים, אדית הלינה ורוברט אלכסנדר (בוואן). היא נשארה בלונדון לאחר מות בעלה בשנת 1925, ובילתה את שנות המלחמה בצ'סטר.

היא נסעה לפולין עד סוף שנות השלושים של המאה העשרים.

סטניסלבה דה קרלובסקה נפטרה בלונדון בשנת 1952 ונקברה בקבר משפחת בוואן בקוקפילד, סאסקס.

קרלובסקה מכרה מעט מיצירותיה במהלך חייה. הירושה שלה, כללה את האחוזה וכמה מאות מציוריה, רישומיו והליטוגרפיות של רוברט בוואן, חולקה בין שני ילדיה. עבודות רבות נתרמו לאוספים ציבוריים בעשרים השנים הבאות.

הייתה לה תערוכת יחיד אחת במהלך חייה בגלריית אדמס בלונדון, בשנת 1935. תערוכת הזיכרון שלה נערכה שם גם בשנת 1954, ובשנת 1968 נערכה תערוכה משותפת של בני הזוג בוואן - דה קרלובסקה בחברה האנגלו-פולנית, לונדון.

עבודותיה נמצאות במוזיאונים ציבוריים בבריטניה וברחבי העולם.

== קישורים חיצוניים ==

== הערות שוליים ==

קטגוריה:ציירות פולניות
קטגוריה:ציירות בריטיות
קטגוריה:ילידות 1876
קטגוריה:נפטרות ב-1952
No Me Queda Más

No Me Queda Más (בעברית: שום דבר לא נשאר בשבילי) הוא הסינגל השלישי מתוך אלבומה הרביעי של הזמרת סלינה, אשר הופץ באוקטובר 1994 על ידי EMI לטין. השיר יצא לאור מחדש בגרסה ארוכה יותר, כמה שנים לאחר צאתו המקורית, תוך שהוא דורג כ"שיר השנה הלטיני" על פי בילבורד.<ref></ref>

השיר הגיע למקום הראשון במצעד השירים הלטיניים.<ref></ref>

== רקע וסוגה ==
השיר נכתב על ידי ריקי ולה והופק על ידי אחיה ועל ידי בבו סילבט. מבחינה מוזיקלית השיר הוא שיר דאון-טמפו המכיל מוזיקת מריאצ'י, רנצ'רה ופופ בסגנון בלדה. מבחינה לירית השיר מדבר על אישה החשה כאב לאחר סיום של מערכת יחסים אך היא מאחלת לבן זוגה לשעבר ולבת זוגו החדשה כל טוב.

השיר זכה לשבחים מהמבקרים ששיבחו אותו על אופיו הרגשי והוא לימים היה לאחד מהשירים המצליחים ביותר בקריירה שלה.

== הצלחה ==
השיר הגיע למקום הראשון במצעד השירים הלטינים בארצות הברית שם שהה 7 שבועות ונהיה לשיר השלישי שלה ברצף לעשות זאת. בנוסף הוא הגיע למקום הראשון במצעד השירים המקסיקניים האזוריים המושמעים ביותר ברדיו בארצות הברית ונהיה לשיר הראשון שלה לעשות זאת. הצלחתו המשיכה להרקיע שחקים כאשר בסוף שנת 1995 הוא היה לשיר הלטיני המצליח ביותר בארצות הברית. בנוסף מגזין בילבורד דירג אותו כשיר הטחאנו התשיעי הטוב ביותר הטוב ביותר בכל הזמנים וכשיר הלטיני ה-11 הטוב ביותר בכל הזמנים.

== וידאו קליפ ומכירות ==
הקליפ לשיר צולם בעיר סן אנטוניו שבטקסס בתחנת רכבת של אמטרק. הקליפ גם זכה להצלחה כאשר זכה בפרס קליפ השנה בטקס פרסי הבילבורד הלטיני. בנוסף השיר עצמו גם זכה בשני פרסי BMI כאשר אחד מהפרסים היה פרס "שיר השנה". עם השנים השיר זכה למספר גרסאות כיסוי. בשנת 2018 השיר הוכתר כשיר ה-18 המצליח ביותר בהיסטוריית המצעד השירים הלטינים האמריקאים ונכון להיום מכירותיו עומדות של 240 אלף עותקים בארצות הברית (במכירות משולבות) ובכך הוא זכאי ל-4 מעמדות פלטינה לטיניות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 4× <small>(לטיני)</small>
|240,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1994
קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי ריקי ולה
קטגוריה:שירים שהופקו על ידי א.ב. קינטנייה
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת EMI לטין
The Best of Netta's Office, Vol. 1

The Best of Netta's Office, Vol. 1 הוא המיני-אלבום השני של הזמרת הישראלית נטע ברזילי. המיני-אלבום יצא לאור ב-18 בדצמבר 2020, על ידי חברות התקליטים BMG וטדי הפקות.

== רקע ==
בדצמבר 2019 החלה ברזילי סדרת רשת בשם "Netta's Office", שפורסמה בערוץ היוטיוב שלה מדי זמן מה. בפרקי הסדרה מבצעת ברזילי מספר שירים באמצעות לופר בחדר פרטי בביתה. ב-4 בדצמבר 2020, פרסמה את הסינגל "The Times They Are a-Changin" מתוך המיני-אלבום, גרסת כיסוי לשירו של בוב דילן משנת 1963. על המיני-אלבום סיפרה ברזילי:

== רשימת רצועות ==

== קישורים חיצוניים ==

== הערות שוליים ==

קטגוריה:מיני-אלבומים מ-2020
קטגוריה:אלבומי נטע ברזילי
קטגוריה:אלבומי גרסאות כיסוי
קטגוריה:מיני-אלבומים באנגלית
קטגוריה:מיני-אלבומי חברת ברטלסמן מיוזיק גרופ
בית הכנסת של פשטארז'בט

בית הכנסת של פשטארז'בט (בהונגרית: Pesterzsébeti zsinagóga); הוא מבנה דתי ברובע 20 בבודפשט, שכבר אינו בשימוש.

== היסטוריה ==
בית הכנסת נבנה בסגנון רומי בעל שני מגדלים. הוא נבנה בשנת 1901 על ידי התושבים היהודים המקומיים בפשטארז'בט, שהיה אז ישוב עצמאי ונפרד מבודפשט (רק בתחילת שנות ה-50 של המאה ה-20 סופח היישוב לבודפשט הבירה. בשנות השישים הוא שופץ והוסב למחסן, תמונות וקישוטיו נהרסו בבנייה. תצלומים ישנים מעידים על מראהו המקורי ועל עיצוב הפנים המעוטר והיפה. הבניין עומד עד היום, אולם בשל השינויים שחלו בו לא ניתן ממש להכיר שמדובר במבנה בית כנסת. בשנת 2003 נחנך לוח זיכרון שמסביר את ייעודו המקורי.

== ספרות אחרת ==
* "תולדות יהודי פשטארז'בט" (הופיע בשנתון היהודי של וילמוס קצ'מטי, 1927)

== מאמרים קשורים ==
* רשימת בתי כנסת בהונגריה

== לקריאה נוספת ==

<div class="mw-content-ltr">
* http://www.zsinagogak.hu/index.php/pesterzsebet/
* http://zettvel.blogspot.com/2011/08/erzsebetfalva-elso-lakohaza-graner_29.html
* [https://www.darabanth.com/en/online-auction/371/categories~Hungarian-philately-and-postal-history/Private-souvenir-sheet~55/2002-Pesterzsebeti-zsinagoga-4-db-os-emlekiv-garnitura-azonos-sorszammal-20000~II2165209/ https://www.darabanth.com/en/online-auction/371/categories~Hungarian-philately-and-postal-history/Private-souvenir-sheet ~ 55/2002-Pesterzsebeti-zsinagoga-4-db-os- ערכת זיכרון עם אותו מספר סידורי -20000 ~ II2165209 /]
</div>

קטגוריה:בודפשט: בתי כנסת
קטגוריה:בתי כנסת נאולוגיים
קטגוריה:בודפשט: מבני דת
Goosebumps

Goosebumps הוא סינגל של הראפר האמריקאי טראוויס סקוט, בהשתתפות הראפר האמריקאי קנדריק לאמאר, אשר יצא לאור ב-13 בדצמבר 2016, כסינגל השלישי מתוך אלבום האולפן השני של סקוט, Birds in the Trap Sing McKnight, באמצעות חברות התקליטים גראנד האסטל רקורדס ואפיק רקורדס.

ב-12 באוקטובר 2018, הפסקול של סרט הקולנוע "השנאה שאתה נותן" כלל את השיר. לאחר הוצאת השיר "The Scotts", יחד עם הראפר האמריקאי והשפעתו המוזיקלית של סקוט קיד קאדי באפריל 2020, השיר, ביחד עם "Sicko Mode", מתוך אלבום האולפן השלישי שלו, Astroworld, חוו התחדשות בהשמעות בסטרימינג ובמכירות, והשיגו הופעות בכורה או מיקומי שיא חדשים במספר מדינות, בהן אוסטרליה, צרפת, גרמניה, איטליה ושווייץ.

== רקע ==
כשסקוט התראיין למגזין הבילבורד על אלבומו השני וכיצד נוצר החיבור בינו לבין לאמאר ב-"Goosebumps", אמר:

== וידאו קליפ ==
הווידאו קליפ של השיר פורסם ב-3 באפריל 2017 באופן בלעדי באפל מיוזיק. הקליפ בוים על ידי BRTHR, שביים קליפ דומה באופיו לשירו של הזמר דה ויקנד, "Party Monster".<ref></ref>

== הצלחה מסחרית ==
השיר הופיע לראשונה במקום ה-92 במצעד הבילבורד הוט 100, בשבוע של התאריך 24 בספטמבר 2016.<ref></ref> לאחר מכן, נכנס השיר בשנית למצעד מספר פעמים והגיע בשיאו למקום ה-32 במצעד, ובכך הפך לשיר השלישי של סקוט שהגיע ל-40 הראשונים במצעד. בינואר 2017 הוענק לשיר תואר הזהב על ידי איגוד תעשיית ההקלטות האמריקאי, על מכירות של למעלה מ-500,000 יחידות שקולות בארצות הברית. ב-28 במרץ 2017 השיר זכה בתואר הפלטינה.<ref></ref>

== הופעות חיות ==
ב-21 בינואר 2017, טראוויס סקוט הופיע עם השיר בתוכנית "ג'ימי קימל לייב".<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה ×3
| 210,000
|-
! בלגיה (BEA)
| זהב
| 20,000
|-
! ברזיל (Pro-Música Brasil)
| יהלום 3×
| 600,000
|-
! קנדה (Music Canada)
| פלטינה ×6
| 480,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| פלטינה
| 200,000
|-
! איטליה (FIMI)
| פלטינה ×2
| 140,000
|-
! מקסיקו (AMPROFON)
| פלטינה
| 60,000
|-
! פורטוגל (AFP)
| פלטינה ×2
| 20,000
|-
! ספרד (PROMUSICAE)
| זהב
| 20,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×5
| 5,000,000
|-
! שוודיה (GLF)
| זהב
| 4,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
! rowspan="2" |ארצות הברית
|13 בדצמבר 2016
|רדיו קצבי עכשווי
| rowspan="2" |גראנד האסטל • אפיק
|<ref name="All Access"></ref>
|-
|24 בינואר 2017
|רדיו להיטים עכשוויים
|<ref></ref>
|}

== גרסות כיסוי ==
הזמרת האמריקאית סקיילר גריי הוציאה גרסת כיסוי לשיר עם מקצב מחודש ב-29 במאי 2020.

== קישורים חיצוניים ==

== הערות שוליים ==

קטגוריה:שירי טראוויס סקוט
קטגוריה:שירי קנדריק לאמאר
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירי פלטינה באוסטרליה
קטגוריה:שירי יהלום משולש בברזיל
קטגוריה:סינגלים בהוצאת אפיק רקורדס
קריסטינה בונווייה

קריסטינה אליזבת הוּך בונווייה (בנורווגית: Kristine Elisabeth Heuch Bonnevie; 8 באוקטובר 1872 – 30 באוגוסט 1948) הייתה ביולוגית נורווגית והפרופסורית הראשונה בנורווגיה. תחומי המחקר שלה היו ציטולוגיה, גנטיקה ואמבריולוגיה.

==חיים אישיים==
בונווייה הייתה החמישית מבין שבעת ילדיהם של יאקוב בונווייה (Jacob Aall Bonnevie; 1838–1904) ואנה יוהאנה דאה (Anne Johanne Daae; 1839–1876). ליאקוב בונווייה נולדו שני ילדים נוספים מאשתו השנייה סוסנה ברין (Susanne Bryn; 1848–1927). משפחתה עברה מטרונדהיים לכריסטיאניה בשנת 1886.

בונווייה מעולם לא נישאה. אחותה הונוריה (Honoria), הבת הבכורה של יאקוב ואנה, התחתנה עם הפיזיקאי והמטאורולוג הנורווגי .

==קריירה==
בונווייה עברה את בחינות הכניסה לאוניברסיטה (Examen artium) בשנת 1892, החלה ללמוד זואולוגיה בשנת 1892, ואחר כך עברה לביולוגיה. היא סיימה את עבודת הדוקטורט שלה: "Undersøgelser over kimcellerne hos Enteroxenos østergreni" (מחקרים על תאי הזרע של Enteroxenos oestergreni (מין של שבלול ימי)) בשנת 1906. היא למדה גם אצל בציריך בשנים 1898–1899, תחת בווירצבורג בשנים 1900–1901, ותחת באוניברסיטת קולומביה בניו יורק בין 1906 ל-1907. היא ירשה את כמנהלת המעבדה הזואוטומית (אנטומיה של בעלי חיים) בשנת 1900. היא הייתה פרופסור באוניברסיטת פרדריק המלכותית בשנים 1912 עד 1937, והקימה את המכון לחקר התורשה בשנת 1916.

בשנת 1911 הפכה בונווייה לחברה הנשית הראשונה ב. מאוחר יותר היא הקימה את האגודה הנורווגית לאקדמאיות, וניהלה אותה בין השנים 1922 ל-1925. היא הקימה מכון מחקר לנערות צעירות בשנת 1916 ובית לסטודנטים בשנת 1923. בונווייה הייתה חברה בוועדת השידור של האוניברסיטה בשנים 1927–1937. תלמידיה כללו את תוּדָאר קֶלפּרוּד (Thordar Quelprud) ותור היירדאל.

בונווייה הייתה חברה מרכזית בוועד המנהל של בשנים 1909–1918. היא נבחרה כחברה במועצת העיר כריסטיאניה (לעתיד אוסלו), כיהנה בשנים 1908–1919, וכחברה בפרלמנט של נורווגיה בשנת 1915. כיהנה בקדנציה בפרלמנט בשנים 1916–1918 כסגניתו של ממחוז הבחירה אקר העתיקה (Gamle Aker).

בונווייה קיבל את בזהב בשנת 1920, מסדר אולף הקדוש, דרגה ראשונה, בשנת 1946, ו"פרס פריטיוף ננסן" בשנת 1935. בניין הביולוגיה בקמפוס בלינָּרן (Blindern) באוניברסיטת אוסלו קרוי בית קריסטין בונווייה (Kristine Bonnevies hus).

בשנים 1922–1933, תרמה בונווייה לעבודות של חבר הלאומים (עם אנרי ברגסון, אלברט איינשטיין, מארי קירי וכו').

==לקריאה נוספת==
<div style="direction: ltr;">
* 
*
</div>

==קישורים חיצוניים==

==הערות שוליים==

קטגוריה:מדעניות נורווגיות
קטגוריה:ביולוגים נורווגים
קטגוריה:סגל אוניברסיטת אוסלו
קטגוריה:גנטיקאיות
קטגוריה:מדעניות המאה ה-20
קטגוריה:ילידות 1872
קטגוריה:נפטרות ב-1948
מנשר אוברהאוזן

מניפסט אוברהאוזן היה הכרזה של קבוצה של 26 יוצרי קולנוע צעירים גרמנים בפסטיבל הסרטים הקצרים הבינלאומי באוברהאוזן, נורדריין-וסטפאליה ב-28 בפברואר 1962. המניפסט היווה קריאה לדגל להקמת "קולנוע עלילתי גרמני חדש". פרי יוזמתו של הרו סנפט, בין החותמים היו הבמאים אלכסנדר קלוגה ואדגר רייץ . המניפסט נקשר במוטו "Papas Kino ist tot" (בגרמנית: הקולנוע של סבא מת), אם כי ביטוי זה אינו מופיע במניפסט עצמו.

חותמי המניפסט נודעו כקבוצת אוברהאוזן ונתפסו כמבשרים החשובים של הקולנוע הגרמני החדש שהחל מאוחר יותר במהלך העשור השביעי של המאה העשרים. 

קבוצת אוברהאוזן קיבלה את פרס הדויטשר פילמפרייס בשנת 1982.

==רשימת שמות החותמים==

==קישורים חיצוניים==
* [http://nickvdk.tumblr.com/post/15582086642/oberhausener-manifesto טקסט המניפסט (תרגום לאנגלית)]
* [https://kurzfilmtage.de/fileadmin/Kurzfilmtage/Kurzfilmtage_allgemein/Manifest/heller_ob_manifest_text.jpg טקסט המניפסט (בשפה הגרמנית)]
* [https://web.archive.org/web/20120526021909/http://www.oberhausener-manifest.com/en/ ראיון עם פיטר ברלינג]

קטגוריה:קולנוע בגרמניה
קטגוריה:נורדריין-וסטפאליה
קטגוריה:1962
הנרי פירס

הנרי "הן" פירס (באנגלית: Henry "Hen" Pearce; 7 במאי 1777, בריסטול, אנגליה - 30 באפריל 1809, בריסטול, אנגליה) ידוע בכינוי The Game Chicken היה מתאגרף אנגלי, אלוף אנגליה לשנת 1805.

==ראשית חייו==

פירס נולד בבריסטול, אנגליה. אביו עבד בכריית פחם ובני משפחה רבים שלו עסקו בניקוי ארובות. בצעירותו היה שוליה של קצב ולאחר מכן עסק לפרנסתו בניקוי ארובות. במסגרת עבודתו, ביקר במקומות רבים באנגליה בהם יכול היה להתאגרף ולצבור ניסיון בתחום.

==קריירת איגרוף==

פירס נודע בכינוי The Game Chicken משום שנהג לכנות את עצמו Hen (תרנגול בעברית) כצורת קיצור לשמו - הנרי. כנהוג בתקופתו, הוא נלחם במפרקים חשופים (ללא כפפות איגרוף ). בין השנים 1803–1805, הוא ניצח בכל שמונת הקרבות בהם השתתף, ובקרב האחרון שלו - הוכתר לאלוף אנגליה.

בשנת 1803, ידידו של פירס, אלוף האגרוף המכהן של אנגליה, ג'יימס בלצ'ר שקל לפרוש מאגרוף לאחר שעינו השמאלית הוסרה לאחר תאונה. הוא הזמין את פירס לעיר מגוריו לונדון במטרה להעביר אליו את תואר האליפות מתוך מחשבה ששניהם ילידי בריסטול וכך התואר יישאר בידיו של בן עיר הולדתו. פירס נענה להצעה, הגיע ללונדון וב-3 ביוני 1803, נלחם בקרב אגרוף שנערך בפאב מול ג'ק פירבי וניצח אותו. בלצ'ר וחבריו התרשמו מפירס והחליטו לקחת אותו תחת חסותם (אחד הפטרונים היה איש הקריקט הנודע, אדוארד באד ).

ב-23 בפברואר 1804 התמודד פירס מול ג'ו ברקס וניצח אותו בסיבוב ה-24 לאחר שעה ועשרים דקות. ב-20 ביולי 1805 התמודד בקרב נוסף מול המתאגרף ג'ון גלי וניצח אותו. הקרב נערך בכלא בו גלי נכלא עקב אי תשלום חוב. הקרב הרשים מאוד את הצופים, ואחד מהם אף החליט לשלם את חובו של גלי כדי לאפשר לו להשתחרר מהכלא ולהמשיך להתאגרף. ב-8 באוקטובר 1805, התמודדו השניים בקרב חוזר ולאחר 64 סיבובים, פירס שוב ניצח את גלי. ב-8 בדצמבר 1805 התמודד פירס מול חברו והפטרון שלו, ג'יימס בלצ'ר. פירס ניצח בסיבוב ה-18 וזכה רשמית בתואר אלוף אנגליה. לאחר מכן, פרש מאגרוף עקב בעיות בריאות.

פירס חזר לבריסטול, ובה הפך לגיבור מקומי לאחר שני מקרים בהם נחלץ לעזרת הזולת: במקרה הראשון, הציל ילדה לכודה בעליית גג בוערת, ובמקרה השני הכה שלושה גברים שתקפו אישה. בבריסטול הוא התחתן אולם נישואיו התפרקו.

פירס מת ממחלת השחפת בגיל 32 ב-30 באפריל 1809.

==הוקרה==
* בשנת 1987, נבחר להיכלל בהיכל התהילה של מגזין הזירה מטעם מגזין הזירה.
* בשנת 1993, נבחר להיכלל בהיכל התהילה הבינלאומי של האיגרוף .

==קישורים חיצוניים==

* 
<div class="mw-content-ltr">
* [http://www.cyberboxingzone.com/boxing/pearce-hen.htm Henry "Hen" Pearce], The Cyber Boxing Zone Encyclopedia
* [https://www.exploringsurreyspast.org.uk/themes/subjects/sports/boxing-in-georgian-surrey-a-heroic-scene/ Boxing in Georgian Surrey: A Heroic Scene], Surrey Heritage at Surrey History Centre
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מתאגרפים בריטים
קטגוריה:ספורטאים אנגלים
קטגוריה:מתאגרפים חשופי מפרקים
קטגוריה:אנגלים שנפטרו משחפת
קטגוריה:בריטים שנולדו ב-1777
קטגוריה:בריטים שנפטרו ב-1809
Caroling, Caroling: Christmas with Natalie Cole

Caroling, Caroling: Christmas with Natalie Cole (בעברית: חג המולד עם נטלי קול) הוא אלבום אולפן ואלבום חג מולד של הזמרת-יוצרת האמריקאית נטלי קול.<ref name=":0"></ref> האלבום יצא לאור בשנת 2008, על ידי חברת התקליטים אלקטרה רקורדס, לכבוד חג המולד.<ref name=":0" /> מתוך האלבום לא יצאו סינגלים.<ref name=":0" />

האלבום מכיל בתוכו הקלטות מחודשות של שירי חג מולד ידועים כמו "The First Noel" ו-"Joy to the World".<ref name=":0" />

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2008
|תקליטור • הורדה דיגיטלית
|אלקטרה
|<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי חג המולד מ-2008
קטגוריה:אלבומי נטלי קול
קטגוריה:אלבומים באנגלית
קטגוריה:אלבומי חברת אלקטרה רקורדס
Tomorrow's Rain

Tomorrow's Rain היא להקת דום מטאל ודום-דת' גותי ישראלית.

== היסטוריה ==

הלהקה הוקמה ב-2002 בשם Moonskin וב-2011 שינתה את שמה ל-Tomorrow's Rain.

בלהקה חבר מפיק המטאל הישראלי ישי שוורץ, שהחל לקדם את הלהקה במהלך העשור השני של המאה ה-21. בין השאר היא חיממה את הלהקות Draconian ו-Paradise Lost כשהן הופיעו בישראל.

ב-2020 יצא אלבום הבכורה שלהם, Hollow, שהופק בשיתוף פעולה עם מוזיקאי מטאל בינלאומיים כמו אהרון סטית'רופ מ-My Dying Bride, גרג מקינטוש מ-Paradise Lost, סאקיס טוליס מ-Rotting Christ, אנדרס יאקובסון מ-Draconian, פרננדו ריביירו ממונספל ומיקו קוטמרי מ-Swallow The Sun; ומוזיקאים ישראלים בהם קובי פרחי מאורפנד לנד, שלומי ברכה ממשינה וריקי גל. האלבום יצא בגרסה בין-לאומית וגרסה עברית, המיועדת לקהל הישראלי.

ב-2024 יצא אלבומם השני, Ovdan ("אובדן"), שחלק משיריו מבוססים על חוויית סף מוות של הסולן ישי שוורץ בעקבות התקף לב שעבר. באלבום משתתפים אמנים אורחים מישראל ומחו"ל, בהם יורם חזן, טל גורדון ויהודה קיסר. גם אלבום זה יצא בשתי גרסאות: בין-לאומית ועברית, לקהל הישראלי.

== חברי ההרכב ==
* ישי שוורץ - סולן, שירה נקייה וגרואלינג
* ניר נקב - תופים
* רפאל מור - גיטרה
* יוני ביטון - גיטרה
* יגל כהן - גיטרה בס

== דיסקוגרפיה ==
* Hollow - גרסה בין-לאומית וגרסה עברית (2020)
* Ovdan - גרסה בין-לאומית וגרסה עברית (2024)

== קישורים חיצוניים ==

* 

קטגוריה:להקות מטאל ישראליות
קטגוריה:להקות דום מטאל
Warmer in the Winter

Warmer in the Winter (בעברית: חם יותר בחורף) הוא אלבום אולפן הרביעי ואלבום חג המולד של הראשון של הכנרית והמלחינה האמריקאית לינדזי סטירלינג.<ref name=":0"></ref> האלבום יצא לאור ב-20 באוקטובר 2017, על ידי חברות התקליטים לינדזיסטומפ וקונקורד רקורדס, לכבוד חג המולד.<ref name=":0" /> מתוך האלבום לא יצאו סינגלים.<ref name=":0" />

האלבום מכיל בתוכו הקלטות מחודשות של שירי חג מולד ידועים כמו "All I Want for Christmas" ו-"Silent Night".<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-2017
קטגוריה:אלבומי לינדזי סטירלינג
קטגוריה:אלבומי חברת קונקורד רקורדס
Home for Christmas (אלבום של שריל קרואו)

Home for Christmas הוא אלבום אולפן השביעי ואלבום חג המולד של הראשון של הזמרת האמריקאית שריל קרואו.<ref name=":0"></ref> האלבום יצא לאור ב-26 בנובמבר 2008, על ידי חברת התקליטים איי אנד אם רקורדס, לכבוד חג המולד.<ref name=":0" /> מתוך האלבום יצאו שני הסינגלים "There Is a Star That Shines Tonight" ו-"The Christmas Song".<ref name=":0" />

האלבום מכיל בתוכו הקלטות מחודשות של שירי חג מולד ידועים כמו "White Christmas" ו-"O Holy Night".<ref name=":0" />

== הצלחה מסחרית ==
האלבום זכה להצלחה מסחרית נאה, כאשר דורג במקום ה-164 במצעד הבילבורד 200.<ref name=":1"></ref> כמו כן, הוא דורג במקום הרביעי במצעד אלבומי החג של בילבורד והיה לאחד מאלבומי חג המולד המצליחים ביותר במדינה בשנה בה יצא.<ref name=":1" /> הסינגל המוביל "There Is a Star That Shines Tonight", נכשל במצעדים.<ref name=":1" />

למרות הכישלון של הסינגל המוביל, הצליח הסינגל השני "The Christmas Song" להגיע למקום ה-24 במצעד השירים העכשוויים למבוגרים.<ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-2008
קטגוריה:אלבומי שריל קרואו
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת A&M רקורדס
This Christmas, Aretha

Caroling, Caroling: Christmas with Natalie Cole (בעברית: חג המולד הזה, אריתה) הוא אלבום אולפן ה-36 ואלבום חג מולד הראשון של הזמרת-יוצרת האמריקאית אריתה פרנקלין.<ref name=":1"></ref> האלבום יצא לאור ב-14 באוקטובר 2008, על ידי חברת התקליטים DMI רקורדס, לכבוד חג המולד.<ref name=":1" /> מתוך האלבום לא יצאו סינגלים.<ref name=":1" />

האלבום מכיל בתוכו הקלטות מחודשות של שירי חג מולד ידועים כמו "Silent Night" ו-"Hark! The Herald Angels Sing".<ref name=":1" />

== ביקורת ==
אלבום חג המולד זכה לביקורות חיוביות מטעם מבקרי המוזיקה. קלמן אנדי מ-AllMusic סקר את האלבום ואת השירים שנכללו בו, תוך שהעניק לו דירוג של שלושה כוכבי זהב מתוך חמישה בסך הכול.<ref></ref> ב-MSN Music הוענק לו ציון גבוה יותר, של שלושה וחצי כוכבי זהב מתוך חמישה בסך הכול.<ref></ref>

ב-The Toronto Star סקרו את האלבום גם כן, תוך שהעניקו לו ציון של שלושה כוכבי זהב מתוך ארבעה בסך הכול.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-2008
קטגוריה:אלבומי אריתה פרנקלין
קטגוריה:אלבומים באנגלית
Christmas Wish

Christmas Wish (בעברית: משאלת חג המולד) הוא אלבום אולפן ואלבום חג המולד השני של הזמרת-יוצרת הבריטית-אוסטרלית אוליביה ניוטון-ג'ון.<ref name=":0"></ref> האלבום יצא לאור באוקטובר 2007, על ידי חברת התקליטים סוני BMG, לכבוד חג המולד.<ref name=":0" /> מתוך האלבום לא יצאו סינגלים.<ref name=":0" />

האלבום מכיל בתוכו הקלטות מחודשות של שירי חג מולד ידועים כמו "Silent Night" ו-"We Wish You a Merry Christmas".<ref name=":0" />

== הצלחה מסחרית ==
האלבום זכה להצלחה מסחרית נאה, כאשר דורג במקום ה-187 במצעד הבילבורד 200.<ref name=":1"></ref> במצעד האלבומים העצמאיים דורג במקום ה-21.<ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-2007
קטגוריה:אלבומי אוליביה ניוטון-ג'ון
מקס פיין 2: נפילתו של מקס פיין

מקס פיין 2: נפילתו של מקס פיין (באנגלית: Max Payne 2: The Fall of Max Payne) משחק וידאו מסוגת יריות בגוף שלישי והשני בסדרת המשחקים מקס פיין אשר פותח על ידי Remedy Entertainment והופץ על ידי Rockstar Games ב-14 באוקטובר 2003 למערכת ההפעלה Microsoft Windows, ב-25 בנובמבר 2003 לקונסולת המשחקים Xbox, ב-2 בדצמבר 2003 לקונסולת המשחקים פלייסטיישן 2 וב-27 באפריל 2009 לקונסולת המשחקים Xbox 360. המשחק מהווה המשך ישיר לקודמו ומתרחש שנתיים לאחר אירועי המשחק הקודם. כמו קודמו, גם משחק זה מתמקד במקס פיין, אשר חזר לעבודתו כבלש במשטרת העיר ניו יורק.

== עלילה ==
שנתיים לאחר מאורעות המשחק הראשון, מקס פיין הוא בלש במשטרת ניו יורק. תוך חקירת שורה של רציחות בידי קבוצת מתנקשים הידועים בשם "המנקים", הוא נתקל במונה סאקס - אותה חשב למתה. בחוזרו למטה המשטרה, הוא שומע שיחת טלפון המתבצעת בין שותפתו, ואלרי וינטרסון, לבין גורם לא ידוע בעניין מונה. זמן קצר לאחר מכן, אל המקום מסתננים מתנקשים המחפשים את מונה. לאחר שמקס עוצר אותם, הוא מחליט לחקור בנושא המתקפה הפתאומית.

החקירה מובילה אותו לאתר בניה, שבו הוא ומונה נלחמים במתנקשים נוספים. וינטרסון מגיעה למקום ומחזיקה את מונה באיומי אקדח. מונה טוענת שוינטרסון רוצה להרגה, ומקס יורה בשותפתו ונותן למונה לברוח. בטרם מותה, וינטרסון מצליחה לירות במקס וגורמת לאשפוזו.

לאחר שחרורו מבית החולים, מקס מוצא את מונה ושניהם מתחילים לחפש אחר תשובות. מקס נלכד בידי ולדימיר לם, ראש המאפיה הרוסית. מקס מגלה שהמנקים עובדים עבור לם, ושהוא חבר "המעגל הפנימי" יחד עם אלפרד וודן, שהיה אחראי לזיכויו של מקס בסוף המשחק הקודם. לם מעוניין להרוג את וודן ולהשיג שליטה במעגל הפנימי. עוד הוא מגלה שמונה היא מתנקשת שכירה שנשלחה על ידי וודן, ואשר מטרתה להרוג את לם ואת מקס. לבסוף, כי וינטרסון הייתה המאהבת של לם, דבר שבעטיו מקס נורה ונותר למות בבניין בוער. מונה מצילה אותו בטרם עת, ושניהם שמים פעמיהם לאחוזתו של וודן במטרה להצילו מידיו של לם.

באחוזה, מונה עוצרת את מקס ומנסה להורגו אך מגלה שהתאהבה בו. לם מופיע ויורה במונה. וודן מנסה לעצור את המתרחש ונורה בעצמו. מקס מנסה לעצור את לם, וכתוצאה מכך מפיל את אקדחו. לם לוחץ על כפתור הפיצוץ, הרצפה נשברת ומקס ולם נופלים לתוכה. מקס רודף אחר לם, ולבסוף הורג אותו. רגע לפני שלם מת, הרצפה קורסת והוא נופל את מותו בזמן שהאחוזה עולה בלהבות. כאשר המשטרה מגיעה, מקס נמצא לצידה של מונה, שמתה בזרועותיו. אם מסיימים את המשחק בדרגת הקושי הגבוהה ביותר, מונה שורדת.

== קישורים חיצוניים ==

* 

* 

== הערות שוליים ==

קטגוריה:משחקי יריות ממוחשבים (גוף שלישי)
קטגוריה:משחקי וידאו משנת 2003
קטגוריה:משחקי Windows
קטגוריה:משחקי אקס בוקס
קטגוריה:משחקי Xbox 360
קטגוריה:משחקי פלייסטיישן 2
קטגוריה:משחקי וידאו עם חקירות בלשיות
קטגוריה:משחקי וידאו שפותחו בפינלנד
A Merry Little Christmas (אלבום)

A Merry Little Christmas (בעברית: חג מולד קטן שמח) הוא אלבום אולפן ואלבום חג מולד של הזמרת-יוצרת והמפיקה המוזיקלית האמריקאית לינדה רונסטאדט.<ref name=":0"></ref> האלבום יצא לאור ב-17 באוקטובר 2000, על ידי חברת התקליטים אלקטרה רקורדס, לכבוד חג המולד.<ref name=":0" /> מתוך האלבום לא יצאו סינגלים.<ref name=":0" />

האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"I'll Be Home for Christmas".<ref name=":0" />

== רקע ==
האלבום היה האלבום האחרון שהוציאה רונסטאדט במסגרת חוזה ההקלטות שלה עם חברת אלקטרה / אסיילום רקורדס.<ref name=":0" /><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-2000
קטגוריה:אלבומי לינדה רונסטאדט
קטגוריה:אלבומים באנגלית
קטגוריה:אלבומי חברת אלקטרה רקורדס
Home for Christmas (אלבום של דבי בון)

Home for Christmas הוא אלבום אולפן ה-11 ואלבום חג מולד הראשון של הזמרת-יוצרת האמריקאית דבי בון.<ref name=":1"></ref> האלבום יצא לאור בשנת 1989, על ידי חברת התקליטים בנסון רקורדס, לכבוד חג המולד.<ref name=":1" /> שלוש מהדורות שונות של האלבום יצאו במהלך השנים; 1989, 1992 ו-2002. לכל אחת מהגרסאות עוצבה עטיפה שונה.

האלבום מכיל בתוכו הקלטות מחודשות של שירי חג מולד ידועים כמו "O Holy Night" ו-"Silent Night".<ref name=":1" />

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1989
|תקליט • תקליטור
|בנסון
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי חג המולד מ-1989
קטגוריה:אלבומי דבי בון
קטגוריה:אלבומים באנגלית
Once Upon a Christmas

Once Upon a Christmas (בעברית: היה פעם חג המולד) הוא אלבום אולפן ואלבום חג מולד משותף של קני רוג'רס ודולי פרטון.<ref name=":0"></ref> את האלבום הקליטו השניים כבר באוגוסט 1984, והוא יצא לאור על ידי חברת התקליטים RCA ויקטור ב-29 באוקטובר באותה השנה.<ref name=":0" /> מתוך האלבום יצא חמישה סינגלים בסך הכול.<ref name=":0" />

האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"White Christmas".<ref name=":0" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref></ref>
| פלטינה 2×
| 2,000,000
|-
! קנדה (Music Canada)<ref></ref>
| פלטינה 5×
| 500,000
|}

== קישורים חיצוניים ==

== הערות שוליים ==

קטגוריה:אלבומי חג המולד מ-1984
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומים משותפים
קטגוריה:אלבומים שהופקו על ידי דייוויד פוסטר
קטגוריה:אלבומי חברת RCA רקורדס
פדרו נטו

פדרו לומבה נטו (בפורטוגזית: Pedro Lomba Neto; נולד ב-9 במרץ 2000) הוא כדורגלן פורטוגזי, המשחק בעמדת הקיצוני בצ’לסי ובנבחרת פורטוגל.

== קריירת מועדונים ==
=== ספורטינג בראגה ===
נטו נולד בויאנה דו קסטלו, פורטוגל. הוא הצטרף למערכת הנוער של ספורטינג בראגה בגיל 13.

ב-7 במאי 2017, ערך את הופעת הבכורה המקצועית שלו בקבוצת הנוער, ונכנס כמחליף במחצית השנייה בהפסד 2–3 לפורטו ב'. בסוף השבוע שלאחר מכן, בהופעתו הראשונה בליגת העל הפורטוגלית בקבוצה הבכירה של המועדון, כבש שער לאחר מספר דקות בלבד על המגרש והפך לכובש הצעיר ביותר בתולדות הליגה כשעשה זאת בניצחון 0–4 על נסיונל מדיירה<ref></ref>.

ב-31 באוגוסט 2017 הושאל ללאציו מהסרייה א' לשנתיים<ref></ref>.

הוא שיחק את משחקו הראשון בסרייה א' רק ב-27 בינואר 2019, כשנכנס כמחליף בדקה ה-90 בהפסד 1–2 ליובנטוס.

=== וולברהמפטון וונדררס ===
ב-2 באוגוסט 2019 חתם נטו בוולברהמפטון וונדררס<ref></ref>.

הוא ערך את הופעת הבכורה שלו ב-14 באוגוסט בסיבוב בשלישי במוקדמות הליגה האירופית נגד פיוניק ירוואן. את הופעת הבכורה בפרמייר ליג ערך כעבור מספר ימים, ב-19 באוגוסט, כאשר עלה כמחליף בתיקו 1:1 נגד מנצ'סטר יונייטד. את שער הבכורה כבש בהפסד קבוצתו 1–2 לווטפורד ב-1 בינואר 2020.

בנובמבר 2020 האריך את חוזהו במועדון עד 2025<ref></ref>.

===צ’לסי===
ב-11 באוגוסט 2024 חתם נטו לשבע שנים בצ’לסי.

== קריירה בינלאומית ==
ב-5 בספטמבר 2019, בגיל 19, הופיע נטו לראשונה במדי נבחרת פורטוגל עד גיל 21 בניצחון 0–4 נגד גיברלטר.

ב-5 בנובמבר 2020 זומן לראשונה לסגל הנבחרת הבוגרת לקראת צמד המשחקים נגד אנדורה וצרפת. את הופעת הבכורה ערך ב-11 בנובמבר בניצחון 0–7 על אנדורה במשחק ידידות בו כבש את השער הראשון והפך לשחקן הראשון שכובש עבור הנבחרת שנולד בשנות האלפיים<ref></ref>.

נכלל בסגל נבחרת פורטוגל לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג בראגה
קטגוריה:כדורגלני לאציו
קטגוריה:כדורגלני וולברהמפטון וונדררס
קטגוריה:כדורגלני צ'לסי
קטגוריה:כדורגלני נבחרת פורטוגל
קטגוריה:כדורגלני יורו 2024
קטגוריה:פורטוגזים שנולדו ב-2000
פידל אוריארטה

פידל אוריארטה (בספרדית: Fidel Uriarte; 1 במרץ 1945 – 19 בדצמבר 2016) היה כדורגלן ומאמן ספרדי, ששיחק בעמדת החלוץ.

==ביוגרפיה==

אוריארטה הועלה לקבוצה הבוגרת של אתלטיק בילבאו בגיל 17 בלבד והופעתו הראשונה בלה ליגה הגיעה ב-23 בספטמבר 1962 בהפסד חוץ 2–0 למלאגה. בתום עונתו הרביעית עימה כשהוא בן 21 כבר ערך 100 משחקי ליגה בהם כבש 14 שערים. עונת 1967/68 הייתה מאוד מצליחה עבורו בה סיים כמלך שערי הליגה עם 22 כיבושים והצליח לכבוש במהלכה חמישייה בניצחון 0–8 על ריאל בטיס. רק כעבור 48 שנה הצליח שחקן מאתלטיק לשחזר זאת וזה היה אריץ אדוריס. אוריארטה זכה עימה בגביע הספרדי ב-1969 ובעונת 1972/73, ובסך הכל ערך במדיה 389 הופעות בהן כבש 121 שערים עד לעזיבתו ממנה בשנת 1974.

בסוף הקריירה עבר למלאגה איתה הצליח לעלות פעם אחת לליגה הבכירה אך גם לרדת פעמיים ברמת הליגה. בגיל 32 בלבד פרש מכדורגל בשנת 1977 ולאחר מכן עבד כמאמן בעיקר בשנות התשעים, ובין היתר גם ניהל את קבוצת הנוער של אתלטיק בילבאו.
אוריארטה נפטר ב-19 בדצמבר 2016 בגיל 71 בקסטרו אורדיאלס שבקנטבריה, לאחר שחלה במחלת אלצהיימר.

במדי נבחרת ספרד שיחק במשך ארבע שנים ועשה את הופעת הבכורה ב-28 בפברואר 1968 במשחק ידידות נגד שוודיה בעיר סביליה. עם 9 הופעות בנבחרת שערו היחיד היה בניצחון חוץ נגד איטליה ב-20 בפברואר 1971. בנוסף לכך שיחק לפני כן כמה שנים בנבחרות הצעירות של ספרד.

==תארים==
;אתלטיק בילבאו
*הגביע הספרדי (2): 1969, 1972/73
;אישיים
*מלך השערים בליגה הספרדית: 1967/68

== קישורים חיצוניים ==

קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:מאמני כדורגל ספרדים
קטגוריה:ספרדים שנולדו ב-1945
קטגוריה:ספרדים שנפטרו ב-2016
פיצוץ מוצב JVT

מראה ב[[ציר פילדלפי, 2005]]
פיצוץ מוצב JVT ברצועת עזה התרחש ב-12 בדצמבר 2004 במהלך האינתיפאדה השנייה. המוצב הצה"לי הותקף על ידי ארגון החמאס באמצעות הפעלת חומרי נפץ שהוטמנו במנהרה שנחפרה תחתיו ונהרס. בהתקפה נהרגו חמישה חיילי צה"ל ושישה נפצעו. הייתה זו אחת מההתקפות הפלסטיניות הראשונות שנערכו ברצועת עזה וסביבה באמצעות מנהרת לחימה.

==ההתקפה==
מוצב JVT היה המוצב הצפוני ביותר של צה"ל לאורך ציר פילדלפי – רצועת החיץ לאורך גבול מצרים–רצועת עזה. המוצב חצץ בין מעבר רפיח לבין השטח הפלסטיני ברצועה. בעת ההתקפה הוא אויש על ידי חיילי גדוד הסיור המדברי.

ביום ההתקפה בשעה שש בערב התחוללו שני פיצוצים עזים שהחריבו את המוצב. הפיצוצים נגרמו באמצעות הפעלת שני מטענים כבדים של חומר נפץ אשר הוטמנו בתוך מנהרת תופת שנחפרה מהשטח הפלסטיני ועד מתחת למוצב. הפיצוצים גרמו להרס רב ולדליקה בשטח המוצב. כל החיילים שנמצאו בו בעת ההתקפה נפגעו. הפיצוצים גרמו נזק גם למסוף רפיח, שנמצא במרחק של כ-300 מטר מהמוצב.

מייד לאחר הפיצוצים הסתערו על המוצב שני מחבלים. חלק מהחיילים הפצועים ירו לעברם והרגו אחד מהם. המחבל השני נמלט.

כוח חילוץ של צה"ל חש לעזרת הנפגעים במוצב. פעולתו הופרעה על ידי אש מרגמות ונשק קל שנורתה מהשטח הפלסטיני ופינוי הנפגעים התעכב. כמו כן במהלך פעולות החילוץ התחולל במוצב פיצוץ שלישי, שלא גרם לנפגעים. התברר כי חמישה מתוך 11 החיילים ששהו במוצב בעת ההתקפה נהרגו. אחד מהחללים התגלה רק לאחר חיפוש ממושך מתחת להריסות במוצב, שבו השתתפו צוותי חילוץ מפיקוד העורף שהובאו למקום. ארבעה מששת הפצועים נפצעו קשה.

==לאחר ההתקפה==
באוגוסט 2005 במהלך ביצוע תוכנית ההתנתקות, פינתה ישראל את כל רצועת עזה, כולל המוצבים בציר פילדלפי.

באוגוסט 2014 הרג צה"ל ברצועת עזה את מוחמד אבו שימאלה, איש חמאס שהיה אחד מהמעורבים בהכנת ההתקפה על המוצב.

בשנת 2016 פרסם חמאס פרטים על ההתקפה וטען כי בהכנתה השתתפו גם אנשי ארגון נצי הפת"ח. עוד נטען כי המנהרה שנחפרה אל מתחת למוצב הייתה באורך של 600 מטר וכי הוטמנו בה חומרי נפץ במשקל כולל של 1,300 קילוגרם. חמאס טען כי פיצוץ המוצב סייע לו להפנים את האפשרויות הגלומות מבחינתו בלוחמת מנהרות.

==קישורים חיצוניים==
* 
* 
* 
* 

קטגוריה:לחימה ברצועת עזה
קטגוריה:פיגועים באינתיפאדה השנייה
קטגוריה:לוחמת מנהרות בסכסוך הישראלי-ערבי
קטגוריה:צה"ל: פגיעות מפעולות טרור
קטגוריה:2004 בישראל
מואנה (דמות)

מואנה היא הדמות והגיבורה הראשית של סרט ההנפשה ה-56 של אולפני ההנפשה של וולט דיסני, מואנה. הדמות נוצרה על ידי הבמאים רון קלמנטס וג'ון מוסקר. מואנה מדובבת במקור על ידי השחקנית אאולי'אי קרוואליו. מואנה תשוב כגיבורת סרט ההמשך מואנה 2 בנובמבר 2024.

מואנה היא נסיכת דיסני השתים עשרה והפולינזית היחידה. היא גם הנסיכה השנייה של דיסני אחרי מרידה, שלא מפתחת זוגיות במהלך הסרט.

== פיתוח ==
=== קונספט וכתיבה ===
הצוות היצירתי החליט ליצור עבור מואנה מודל מציאותי שבעזרתו בנות יוכלו לזהות את עצמן, חזקות מספיק כדי להיות טובות בפעילויות כמו שחייה, טיפוס על עץ וקפיצה מצוק. כדי להפוך את השיער ליותר מציאותי ואקספרסיבי, נוצרה תוכנית חדשה, Quicksilver. כשנבחרה המדבבת של מואנה, הופעתה ואישיותה של הגיבורה כבר הושלמו, כך שהדמיון בין קרוואלהו לדמות היה צירוף מקרים. יתר על כן, במהלך תהליך ההנפשה, האנימטורים של דיסני הצליחו לשלב כמה מהגינונים של קראוולהו בהתנהגותה של מואנה.

=== דיבוב ===
הבמאים עשו אודישנים למאות צעירות מאיי האוקיינוס השקט. באוקטובר 2015 נבחרה רשמית אאולי'אי קרוואליו למדבבת של מואנה. אאולי'אי התגלתה במהלך אירועי צדקה, מבלי שידעה שהסוכנת שהשתתפה באודישנים ליהקה גם לסרט מואנה. הסוכנת רייצ'ל סאטון אישרה שאאולי'אי הייתה הנערה האחרונה שנבחנה ביום הליהוק האחרון. המפיקה אסנת שורר אמרה: "חיפשנו מישהי שתוכל לגלם את הדמות, עם כל הכוח והמחויבות, ההומור, הלב והחמלה. כשפגשנו את אאולי'אי, היא פשוט הביאה את מואנה לחיים." אאולי'אי תיארה את מואנה כילדה חזקה עם אופי גדול, נחושה ואמיצה, מוקסמת עמוקות מהאוקיינוס ושואפת לחקור אותו, וכינתה אותה מודל לכולם, לא רק לבנות. אאולי'אי חזר על התפקיד בשנת 2017, ושוב דיבבה את הדמות בדיבוב המיוחד בשפה ההוואית.

=== אישיות ועיצוב ===
מואנה היא ילדה הרפתקנית ועקשנית שאוהבת את האוקיינוס והאגדות. היא מתייחסת לתפקידה כמנהיגה החדשה של מוטונוי ברצינות רבה, ומרגישה בו בזמן את חובתה לכבד את המורשת שהמנווטים המיומנים שלה השאירו לעמה. ואכן, למרות היותה אימפולסיבית, היא גם חכמה מכיוון שהיא מכירה בחשיבות של "הכרת ההר שלה", כלומר העמים והחוויות שקדמו לה, להכיר את עצמה.<ref></ref>

== הופעות ==
=== מואנה ===

=== במדיות אחרות ===
גרסת "מטא" של הדמות מופיעה עם נסיכות דיסני נוספות בסרט ראלף שובר את האינטרנט. כשחלק מהנסיכות מתארות בפני וונלופה פון שווייץ כיצד הן נועצות מבט ב"מים חשובים "כדי לקבל השראה לשיריהן, מואנה אומרת שהיא נועצת מבט באוקיינוס. מאוחר יותר, כשראלף נופל ממגדל וזקוק להצלה על ידי הנסיכות, מואנה גורמת למים ממזרקה להתפתל כלפי מעלה כדי שאלזה מלשבור את הקרח תוכל להקפיא אותם למגלשה כדי להאט את נפילתו של ראלף.

בדצמבר 2020 הוכרז כי למואנה תהיה סדרת ספין-אוף שתעלה לשידור בדיסני+ בשנת 2024. פיתוח הסדרה הפך לבסוף לסרט המשך בשם "מואנה 2" שעתיד לעלות לאקרנים ב-27 בנובמבר 2024.

== קישורים חיצוניים ==

== הערות שוליים ==

קטגוריה:דמויות נסיכות דיסני
קטגוריה:דמויות פמיניסטיות בדיוניות
פילוטרה

פילוטרה (ביוונית: Φιλωτέρα; נולדה בשנת 315 או 309 לפנה"ס – מתה ככל הנראה לאחר 282 ולפני 268 לפנה"ס) הייתה אצילה מקדונית יוונית ונסיכה מצרית יוונית משושלת בית תלמי.

פילוטרה הייתה בתם של תלמי הראשון סוטר וברניקי הראשונה, מלכי מצרים. הייתה לה אחות מבוגרת אחת, ארסינואי השנייה, ואח צעיר יותר, הפרעה לעתיד תלמי השני פילדלפוס. היו לה אחים שונים מנישואיהם הקודמים של הוריה.

מעט ידוע על חייה. פילוטרה נפטרה זמן מה לאחר עלייתו של תלמי השני לכס התלמי ולפני שמתה ארסינואי השנייה. העובדה שפילוטרה נפטרה לפני אחותה, מוכחת על ידי המנון שכתב קאלימאכוס על מותה של ארסינואי השנייה.

לאחר מותה של פילוטרה, היא עברה האלהה על ידי אחיה, תלמי השני. הוא הקים מקדש לכבודה באלכסנדריה. יוונים ומצרים סגדו לה יחד עם ארסינואי השנייה, ותלמי השני יצר פולחן דתי לכבודה.

"פילוטרה" היה שמה הקדום של ספאג'א במצרים. היא הוקמה על ידי סאטירוס (Σάτυρος) ונקראה לכבודה של אחותו המנוחה של תלמי השני פילדלפוס.

בתקופה ההלניסטית נוסדה בארץ ישראל העיר "פילוטריה", שנקראה על שם פילוטרה. עיר זו ישבה דרומה לכנרת, והיא נזכרת לראשונה בקשר לפעולותיו הצבאיות של אנטיוכוס השלישי, שהשתלט עליה בשנת 218 לפנה"ס. היא נזכרת שוב בימי אלכסנדר ינאי, בין הערים ההלניסטיות שכבש. בתקופה ההלניסטית היא הייתה עיר חשובה באזור.

==הערות שוליים==

קטגוריה:בית תלמי
קטגוריה:מלכות במצרים העתיקה
קטגוריה:נשים במאה ה-4 לפנה"ס
קטגוריה:נשים במאה ה-3 לפנה"ס
ג'יימס טאפר

ג'יימס טאפר (באנגלית: James Tupper; נולד ב-4 באוגוסט 1965) הוא שחקן קולנוע וטלוויזיה קנדי.

== ראשית חייו ==
טופר נולד בדרטמות', נובה סקוטיה, קנדה. הוא למד משחק באוניברסיטת קונקורדיה, מונטריאול, ואחר כך באוניברסיטת באוניברסיטת ראטגרס ניו ג'רזי, שם קיבל תואר שני.<ref></ref>

== קריירה ==
טאפר שיחק בכמה הצגות באוף ברודוויי. הוא היה שותף לכתיבה של הסרט העצמאי ""Loudmouth Soup", משנת 2005. הסרט, מאולתר לחלוטין צולם בלילה אחד ללא תסריט.<ref></ref>

משנת 2006 גילם טאפר את ג'ק סלייטרי בסדרת הטלוויזיה "Men in Trees". בשנת 2009 הופיע כד"ר כריס סנדס בסדרת הדרמה הרפואית "מרסי" במשך 22 פרקים לפני שבוטלה בשנת 2010.

טאפר הופיע בתפקיד ד"ר אנדרו פרקינס, בסדרת הדרמה "האנטומיה של גריי".<ref></ref> הוא הופיע בשבעה פרקים בעונה השביעית של הסדרה.

טאפר הופיע בסדרה "נקמה" של רשת ABC מ-2011 עד לסיומה בשנת 2015. הוא גילם את דמותו של דייוויד קלארק, אביו של הדמות הראשית. קלארק היה דמות חוזרת בשלוש העונות הראשונות, והועלה לקאסט הראשי לעונה הרביעית <ref></ref>

ב־27 בספטמבר 2016, שיחק במותחן הפעולה הפוסט-אפוקליפטי "Aftermath".

בשנת 2022 שיחק בתפקיד ראשי בסרט "The Requin".

== חיים אישיים ==
טאפר נפרד מאשתו, קייט מייפילד, בנובמבר 2006 ועבר להתגורר עם השחקנית אן הייש באוגוסט 2007, לאחר שנפגשו על הסט של "Men in Trees".<ref></ref> בנם, אטלס הייש טאפר, נולד ב-7 במרץ 2009.<ref></ref>

== פילמוגרפיה נבחרת ==
* 1999: המכתב
*2005: Love's Long Journey - סרט טלוויזיה של הולמרק
* 2006–2008: גברים על עצים
* 2008: אני ואורסון וולס
* 2011: מר פופר והפינגווינים
* 2012: לשחק עם הלב
* 2013: לפענח את אנני פרקר
*2013: Nothing Left to Fear
* 2014–2015: תחיית המתים
* 2017: טוטם
* 2017–2019: שקרים קטנים גדולים
* 2018: מיליון דברים קטנים
* 2020: בני הרדי
* 2022: "The Requin"
* 2023: התפוררות - סרט קצר של נטפליקס
* TBA: Cold Copy

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:מדבבים קנדים
קטגוריה:תסריטאי קולנוע קנדים
קטגוריה:בוגרי אוניברסיטת קונקורדיה
קטגוריה:בוגרי אוניברסיטת ראטגרס
קטגוריה:קנדים שנולדו ב-1965
מאק קוסמטיקס

מאק קוסמטיקס, בעלת הלוגו M · A · C, היא יצרנית קוסמטיקה קנדית שהוקמה בטורונטו בשנת 1984 על ידי פרנק טוסקאן ופרנק אנג'לו. מטה החברה נמצא בניו יורק לאחר שהפכה לחברת בת של חברות אסתי לאודר ב-1996. MAC ראשי תיבות של "Make-up Art Cosmetics".
חנות מאק בקניון SM Aura Premier בבוניפאציו גלובל סיטי, מטרו מנילה, [[הפיליפינים]]
מוצרי החברה נועדו במקור לאנשי מקצוע בתחום האיפור, אך נמכרים ישירות לצרכנים ברחבי העולם. פרנק טוסקאן הצהיר כי "תחילה ייצר איפור עבור דוגמניות, אך אחר כך הדוגמניות רצו את האיפור הזה לאחיותיהן, חברותיהן וכדומה"<ref name=":0"></ref>.

בשנות ה-90 היו למותג יותר ממאה חנויות ברחבי העולם, ורווח של 200 מיליון פרנק. פיתוח המותג בעולם, פתיחת נקודות מכירה חדשות והתאמת קווי המוצרים המותאמים לכל יבשת, הותירו מעט זמן למייסדים ליצור מוצרים חדשים. בשנת 1994, חברות אסתי לאודר השתלטו על 51% ממניות MAC Cosmetics והחלו לנהל את הקצה העסקי<ref name="Schiro"></ref> בעוד ששני המייסדים שמרו על שליטה יצירתית. בשנת 1997, המייסד השותף, פרנק אנג'לו נפטר מדום לב במהלך ניתוח בגיל 49. באותה תקופה היו למאק הכנסות של 250 מיליון דולר, שהוכפלו כעבור עשר שנים. אסתי לאודר בע"מ השלימה את הרכישה בשנת 1998, ופרנק טוסקן החליט למכור את יתר המניות שלו זמן קצר לאחר מכן לפני שעזב את החברה בסוף אותה שנה.

מאק נבחרה לאחת משלושת מותגי האיפור העולמיים הראשונים, עם מחזור שנתי של למעלה ממיליארד דולר, ו-500 חנויות עצמאיות, עם למעלה משלושים חנויות בצרפת. כל החנויות מנוהלות על ידי מאפרים מקצועיים. מאק הוא מותג איפור רשמי, המשמש ליצירת איפור לשחקני קולנוע. המוצרים הפופולריים ביותר של המותג הם STUDIO FIX FLUID ושפתון רובי וו. ממאי 2017 מאק מאפשרת רכישה מקוונת.

== קרן מאק AIDS ==
הקרן לאיידס של מאק הוקמה בשנת 1994 כדי לתמוך בגברים, נשים וילדים עם HIV/איידס ברחבי העולם. לפי מאק קוסמטיקה, הקרן גייסה 400 מיליון דולר באמצעות מכירה של שפתון מאק ויוה גלאם. קו המוצרים ויוה גלאם הפך עם השנים רב מכר של המותג. מאק שיתפה פעולה עם סלבריטאים רבים בקו ויוה גלאם, במהדורה מוגבלת. כל שנה מאק בוחרת את הפרזנטור החדש עבור ויוה גלאם. הראשונה הייתה מלכת הדראג רופול ב-1994<ref></ref>. שפתון רופול ויוה גלאם היה המוצר הראשון של מאק קוסמטיקה שהיה זמין לקניה עבור צרכנים פרטיים<ref></ref>.

== שיתופי פעולה ==
מאק שיתפה פעולה עם מספר ידוענים לאורך השנים, כולל:
* רופול
* אליה
* סלינה
* ניקי מינאז'
* מריה קארי
* אלי גולדינג
* סיה
* מיילי סיירוס
* ריהאנה

== קישורים חיצוניים ==

* 

== הערות שוליים ==

קטגוריה:מותגי קוסמטיקה
רוני גת

רוני גת (נולד ב-1954) הוא כלכלן, יזם ואיש עסקים ישראלי, מנכ"ל יפאורה-תבורי.

==ביוגרפיה==
גת נולד בקיבוץ גשר הזיו. לאחר סיום לימודיו האקדמיים, עבד ככלכלן בקבוצת אייזנברג של שאול אייזנברג שהפך לימים לחברו הקרוב. הוא התקדם בחברה עד לתפקיד מנהל הכספים ובשנות ה-80, מונה לדירקטור באתא.

ב-1990, פרש מהחברה לישראל, יחד עם ידידו שלמה רודב (השניים כונו "נערי אייזנברג"). לאחר הפרישה, ייעצו השניים לחברות שונות בנושא השקעות, מיזוגים ורכישות. בין השאר עסקו בפרויקט הטיית מי נהר הירדן שבו הוקמה טורבינה להפקת חשמל בכפר הנשיא. אייזנברג החזיק בשליטת בחברת יפאורה דרך החברה לישראל (לפני שנמכרה למשפחת עופר).

ב-1991 הקים עם רודב את חברת ההשקעות טורל קראון (ישראל). באותה השנה נרכשו 70% ממניות החברה על ידי חברת קראון קופריישן היפנית. רודב וגת המשיכו להחזיק ב-30 אחוזי הבעלות הנותרים עד שבשנת 1997 רכשו בחזרה את הבעלות בחברה. החברה משקיעה בנדל"ן ופרויקטים לאיכות הסביבה ובאמצעות חברת הבת ווסט מנג'מנט שהקימה מכון לטיהור מים בירושלים.

בשנת 1992 רכש גת, יחד עם שותפו שלמה רודב את השליטה ביפאורה.
גת ורודב החזיקו בשליטה ביפאורה-תבורי באופן ישיר ועקיף דרך שרשור אחזקות ובהן שותפות בחברות מריז השקעות, קירור והספקה והחברה לספנות.
נכון ל-2020 גת ורודב מחזיקים ב-70 אחוז מבעלות החברה דרך קרור אחזקות. ביתר האחוזים מחזיק המיליארד לן בלווטניק דרך החברה הייעודית כלל תעשיות.

ב-1992 מונה גת ליו"ר הדירקטוריון של חברת יפאורה שהפכה לחברה השנייה בגודלה בישראל בתחום המשקאות הקלים. בתקופת כהונתו הוקמו מותגי תפוזינה ו-RC קולה והוא גם היה שותף בהקמת מותג המים המינרליים עין גדי. החברה מחזיקה גם במותג הצ'יפס הקפוא תפוגן.

גת משמש כמנכ"ל יפאורה-תבורי. הוא כיהן או עדיין מכהן כדירקטור במספר רב של חברות ישראליות ובהן חברות בת של טורל כחברת ספנות והפסקה, מריז אחזקות ותפוגן. גת מכהן גם כדירקטור בצים.

==חיים אישיים==
גת נשוי לאיריס, פסיכולוגיה קלינית ואב לשניים. מתגורר בתל אביב.

==קישורים חיצוניים==
* [https://www.news1.co.il/Archive/006-D-543-00.html קורות חייו], באתר NEWS1.

==הערות שוליים==

קטגוריה:אנשי עסקים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:יפאורה-תבורי
קטגוריה:גשר הזיו: אישים
קטגוריה:ישראלים שנולדו ב-1954